Таксама, як і летась, у нашым горадзе будуць арганізаваны пераднавагоднія кірмашы. 24 і 30 снежня — у раёне магазіна “Дзіцячы свет” і магазіна №5 ААТ “Кобрын-Сэрвіс” па вуліцы Леніна і 26 снежня — на цэнтральным рынку. Тут вы зможаце не толькі купіць паўфабрыкаты, гатовыя кулінарныя і кандытарскія вырабы, але і паспрабаваць іх, зрабіць заказ на пэўную колькасць і ў патрэбны вам час забраць пакупку.